# Каминский Лев Семёнович

Лев Семенович Каминский (1889—1962) — Рәсәй һәм совет ғалимы һәм педагогы, эпидемиологы һәм хәрби-медицина статистигы, медицина фәндәре докторы (1940), профессор (1941), медицина хеҙмәте полковникгы (1943).

# Каминский Лев Семёнович
## Биографияһы

1889 йылдың 27 майында Киев ҡалаһында, табиптар ғаиләһендә тыуған. Уның атаһы Семен Давидович Каминский (1861—1939) Белоруссия дәүләт университетында һәм Минск медицина институтында күҙ ауырыуҙары кафедралары мөдире булған.
1913 йылда Киев коммерция институтының ике курсын тамамлағандан һуң, 1913—1918 йылдарҙа Петроград университетының медицина факультетында белем ала. 1918 йылда Эшсе-Крәҫтиән Ҡыҙыл Армияһына саҡырыла һәм ғәмәлдәге армияға ебәрелә, 1920 йылға тиклем эвакогоспиталдә табип һәм баш табип булып хеҙмәт итә. 1920—1922 йылдарҙа Һарытау ҡала һаулыҡ һаҡлау системаһында санитар-эпидемия бүлеге мөдире вазифаһында эшләй. 1922—1929 йылдарҙа — Рязань-Урал һәм Төньяҡ-Көнбайыш тимер юлдары табип-санитар хеҙмәттәренең санитар-эпидемия бүлеге мөдире. Бер үк ваҡытта 1924—1930 йылдарҙа педагогик эшмәкәрлек менән шөғөлләнә, Ленинград табиптарҙы камиллаштырыу институтында уҡытыусы һәм 1929 йылдан приват-доцент вазифаһында уҡыта.
1930—1935 йылдарҙа СССР Медицина фәндәре академияһының балалар һәм үҫмерҙәр һаулығын һаҡлау ғилми-тикшеренеү институтында һәм Академик И. П. Павлов исемендәге Беренсе Санкт-Петербург дәүләт медицина университетында ғилми-тикшеренеү эштәрендә эшләй. 1938-1943 йылдарҙа Ф. Ф. Эрисман исемендәге ғилми-тикшеренеү санитария институтында санитар статистика бүлеге мөдире вазифаһында фәнни эштәрҙә эшләй. 1936-1938 һәм 1942-1943 йылдарҙа СССР һаулыҡ һаҡлау халыҡ комиссариатының санитар статистика бүлеге етәксеһе булып тора. 1940-1943 йылдарҙа Табиптарҙың белемен камиллаштырыу Үҙәк институтында санитар статистика кафедраһын ойоштороусы һәм беренсе етәксеһе була. 1943—1956 йылдарҙа С. М. Киров исемендәге хәрби-медицина академияһының хәрби-медицина статистикаһы кафедраһын ойоштороусы һәм беренсе начальнигы була. 1956—1962 йылдарҙа — Ленинград дәүләт университетының статистика һәм иҫәп кафедраһы профессоры.

# Каминский Лев Семёнович
## Биографияһы
### Ғилми-педагогик эшмәкәрлеге

Л. С. Каминскийҙың төп ғилми-педагогик эшмәкәрлеге демографик статистика проблемалары һәм һуғыш осорондағы хәрби-медицина статистикаһын статистик өйрәнеү, айырым халыҡ төркөмөнөң, уларҙың конкрет тормош, хеҙмәт һәм көнкүреш, һаулыҡ һаҡлау органдары һәм учреждениеларының эшмәкәрлеге, һәм халыҡтың һаулығы торошон анализлау методологияһын эшләү һәм санитар-статистик өйрәнеү шарттарында һаулыҡ кимәлендә һәм динамикаһында законлылыҡтарҙы статистик асыҡлау өлкәһендәге мәсьәләләр менән бәйле. Л. С. Каминский «Хәрби медицина энциклопедик һүҙлеге», «Хәрби фельдшерҙар өсөн энциклопедик һүҙлек» һәм «1941-1945 йылдарҙағы Бөйөк Ватан һуғышында совет медицинаһы тәжрибәһе» өсөн бүлектәрҙе әҙерләү һәм яҙыуҙа әүҙем ҡатнаша.
1940 йылда Л. С. Каминскийға «Ҡорһаҡ тифы географияһы һәм статистикаһы» темаһы буйынса медицина фәндәре докторы ғилми дәрәжәһе бирелә. 1941 йылда уға профессор ғилми исеме бирелә. Л. С. Каминский оҙаҡ йылдар органик берләшмәләрҙе сульфирләштереү реакцияһы өлкәһендә тикшеренеүҙәр менән шөғөлләнә, был тикшеренеүҙәр практикала технологик процестарҙы камиллаштырыуға килтерә. Л. С. Каминский илдә бициллин, шулай уҡ пеницилиндың тәьҫир итеү срогын оҙайтыусы препараттар етештереү ысулын эшләй. Уның тарафынан йөҙ самаһы фәнни хеҙмәт, шул иҫәптән ике тиҫтәләгән монография яҙылған, ун өс фән кандидаты һәм докторы әҙерләнгән.
1962 йылдың 26 июлендә Ленинградта вафат була, Богословский зыяратында ерләнгән.

# Каминский Лев Семёнович
## Библиография

* Быт и здоровье железнодорожного рабочего. Служба тяги : (Главные мастерские и паровозные бригады по данным обследования Ленингр. узла С.-з. ж. д.) / Л. С. Каминский (сан. врач Сев.-зап. ж. д.). — Ленинград : Дорпрофсож. Сев.-зап. ж. д., 1926.
* Заразные болезни и борьба с ними / Д-р Л. С. Каминский ; Под ред. д-ра Г. И. Дембо. — [Ленинград] : изд-во Ленингр. губисполкома, 1927
* Потери в прошлых войнах. (1756—1918): Справочная книга / полк. мед. службы, проф. Л. С. Каминский, действ. чл. Акад. мед. наук СССР, проф. С. А. Новосельский ; Гл. воен.-мед. упр. Вооруж. Сил СССР. — Москва : Медгиз, 1947. — 212 с.
* Пособие по военно-медицинской статистике / Воен.-мед. упр. М-ва обороны Союза ССР. — Москва : Воениздат, 1954. — 267 с.
* Перепись населения и здравоохранение: (К предстоящей Всесоюз. переписи населения в янв. 1959 г.). — Ленинград : Медгиз. Ленингр. отд-ние, 1958. — 31 с.
* Обработка клинических и лабораторных данных: Применение статистики в науч. и практ. работе врача. — Ленинград : Медгиз. Ленингр. отд-ние, 1959. — 196 с.
* Измерение связи: (Корреляция) : Учеб. пособие по теорет. статистике / Ленингр. ордена Ленина гос. ун-т им. А. А. Жданова. Отд. заоч. обучения. Экон. фак. — Ленинград : Изд-во Ленингр. ун-та, 1962. — 49 с.
* Статистическая обработка лабораторных и клинических данных: применение статистики в научной и практической работе врача / Л. С. Каминский. — 2-е изд. — Ленинград : Медицина. Ленинградское отд-ние, 1964. — 252 с.
* Медицинская и демографическая статистика: (Избранные произведения) / Под ред. проф. Л. Е. Полякова. — Москва : Статистика, 1974. — 350 с.,

# Каминский Лев Семёнович
## Маҡтаулы исемдәре һәм бүләктәре

* Ҡыҙыл Йондоҙ ордены (11.07.1945)
* «Хәрби хеҙмәттәре өсөн» миҙалы (17.05.1951)
* «1941—1945 йылдарҙағы Бөйөк Ватан һуғышында Германияны еңгән өсөн» миҙалы (09.05.1945)